קאריס ואן האוטן

קאריס אנוק ואן האוטן (בהולנדית: Carice Anouk van Houten; נולדה ב-5 בספטמבר 1976) היא שחקנית וזמרת הולנדית, המוכרת בעיקר בשל תפקידה בתור מליסנדרה בסדרה "משחקי הכס" מבית HBO; עבורו הייתה מועמדת לפרס אמי לשנת 2019.

ביוגרפיה
ואן האוטן נולדה בליידרדורפ שבהולנד. אמהּ, מרג'י סטסי, חברת במועצת הטלוויזיה החינוכית של הולנד, ואביה, תיאודור ואן האוטן, הוא סופר ושדרן. אחותה הצעירה, ילקה ואן האוטן, אף היא שחקנית. היא למדה בתיכון באוטרכט, שם שיחקה בתפקיד הראשי במחזה טיל אולנשפיגל. ואן האוטן למדה באקדמיה לאומניות באמסטרדם.

תפקידה הראשון של קאריס ואן האוטן היה בסרט הטלוויזיה, "סוזי קיו" (Suzy Q). ואן האוטן זכתה בפרס עגל הזהב הראשון שלה בתפקידה כסוזי. היא זכתה בפרס עגל זהב נוסף על תפקידה בסרט Undercover Kitty, בשנת 2001. באותה שנה, הופיעה גם בסרט "אמנזיה" שהוקרן אף בארצות הברית. ואן האוטן זכתה בפרס עגל זהב נוסף על סרטו של הבמאי ההולנדי המוערך פול ורהובן "ספר שחור" (Zwartboek) בפסטיבל הסרטים ההולנדי בשנת 2006 שעל תפקידה בו זכתה לשבחים רבים. בסרט גילמה ון האוטן זמרת יהודיה, החברה במחתרת ההולנדית בזמן מלחמת העולם השנייה.

סרטה דובר האנגלית הראשון של ואן האוטן היה "דורותי" (Dorothy) של הבמאית הצרפתיה אגנס מרלה. היא גם הופיעה בשנת 2008 לצידו של טום קרוז בסרט "מבצע ואלקירי" ולצידו של ג'וד לאו בסרט Repo Man בשנת 2010. בשנת 2008, אף הופיעה בסרט קצר בשם Zingen in het Donker ("שרים באפילה"). באותה שנה, הוכרזה כאשת שנה על ידי הניו יורק מגזין, והצטלמה למגזין ואניטי פייר בגיליון מרץ 2008. בשנת 2009 הופיעה בסרט Black Death, ובסרט ההולנדי Stricken.

ביולי 2011, לוהקה ואן האוטן לדמותה של הכוהנת המסתורית מליסנדרה בעונה השנייה של סדרת הפנטזיה של רשת HBO, "משחקי הכס". בשנת 2019 קיבלה מועמדות לפרס אמי לשחקנית אורחת בסדרת דרמה.

בשנת 2012, הוציאה אלבום בשם See You On The Ice, ואף הוציאה קליפ.

בשנת 2017 שיחקה בסרט האימה "התגלמות הרוע", לצד קטלינה סנדינו מורנו וארון אקהרט.

חיים אישיים
בשנים 2005–2009 הייתה בזוגיות עם השחקן הגרמני סבסטיאן קוך, שכיכב עימה בסרט Zwartboek. בשנים 2013–2015 הייתה בזוגיות עם קיס ואן ניווקרק. מאז 2015 בזוגיות עם השחקן האוסטרלי גיא פירס, ובאוגוסט 2016 נולד בנם הראשון.

פילמוגרפיה נבחרת
קולנוע
 שנה  סרט  תפקידהערות 1997  ronden 3 אמילי 2001  Storm in mijn hoofd טיטניה AmnesiA סנדרה Undercover Kitty מינוש 2003  De Passievrucht מוניקה 2006  ספר שחור  רייצ'ל שטיין 2008  מבצע ואלקירי  נינה פון שטאופנברג2009קרוב אליהכרמן 2010  Repo Men קרול Black Death לנגיבה 2011  Black Butterflies אינגריד יונקרפולשיםסוזנה 2012  Jackie סופי 2013 הרשות החמישית בריגיטה יונסדוטיר 2016  המרוץ  לני ריפנשטאהלהתגלמות הרועלינדזי ספארוברימסטוןאנה2019דומינואלכס2020מלונות אהבה בטוקיו אינסצולם ב-2017

טלוויזיה
 שנה  שם  תפקידהערות1997Het Labyrintמאריק 1999  סוזי קיו סוזיסרט טלוויזיה; זוכת פרס עגל הזהב לשחקנית הטובה ביותר בדרמה טלוויזיונית2000Goede daden bij daglicht: op wegקרולהסרט טלוויזיה 2001  השחקנים De Acteurs אלי2002Luifel & luifelרוסבפרק: "De Krottenkoning" 2004  Russen ג'וזי מאכילסןפרק אחדKopspijkersג'ורג'ינה ורבאןפרק אחד2006Koppensnellersפרק אחד2009Gewoon Hansעצמהסרט טלוויזיה 2010  בטיפול איה3 פרקים 2019-2012 משחקי הכס  מליסנדרהתפקיד ראשי; 29 פרקים

מועמדת לפרס אמי לשחקנית אורחת מצטיינת בסדרת דרמה (2019)2015משפחת סימפסוןאניקה ואן האוטן (דיבוב)פרק אחד2016רובוט צ'יקןמליסנדרה/שרון/אמא דובה (דיבוב)פרק אחד2019-הווהTempleאנה ויליאמסתפקיד ראשי (2 עונות); 15 פרקים2022יחסים מסוכניםז'קלין7 פרקיםTBAMaliceסדרת טלוויזיה עתידית של פריים וידאו

קישורים חיצוניים



הערות שוליים

קטגוריה:שחקניות קולנוע וטלוויזיה הולנדיות
קטגוריה:שחקניות תיאטרון
קטגוריה:פמיניסטיות הולנדיות
קטגוריה:ילידות 1976
קטגוריה:הולנדים שנולדו ב-1976